ตลาดหุ้นเอเชียแดงยกแผง หลัง “ทรัมป์” ส่งสัญญาณเจรจาการค้ายืดเยื้อถึงปลายปี 63
ตลาดหุ้นเอเชียแดงยกแผง หลัง "ทรัมป์" ส่งสัญญาณเจรจาการค้ายืดเยื้อถึงปลายปี 63
ตลาดหุ้นเอเชียแดงยกแผง หลัง "ทรัมป์" ส่งสัญญาณเจรจาการค้ายืดเยื้อถึงปลายปี 63
4 ธ.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดร่วงลงติดต่อกันเป็นวันที่ 3 เมื่อคืนนี้ หลังจากประธานาธิบดีโดนัลด์ ทรัมป์ ส่งสัญญาณว่า การบรรลุข้อตกลงการค้าระหว่างสหรัฐกับจีนอาจล่าช้าออกไปจนกว่าจะมีการเลือกตั้งประธานาธิบดีสหรัฐในเดือนพ.ย.ปีหน้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,186.74 จุด ลดลง 193.07 จุด, -0.83%
ดัชนี SSE Composite ตลาดหุ้นจีนเปิดวันนี้ที่ 2,876.91 จุด ลดลง 7.79 จุด, -0.27%
ดัชนี HSI ตลาดหุ้นฮ่องกงเปิดวันนี้ที่ 26,071.39 จุด ลดลง 319.91 จุด, -1.21%
ดัชนี TAIEX ตลาดหุ้นไต้หวันเปิดวันนี้ที่ 11,511.82 จุด ลดลง 19.76 จุด, -0.17%
ดัชนี KOSPI ตลาดหุ้นเกาหลีใต้เปิดวันนี้ที่ 2,070.84 จุด ลดลง 13.23 จุด, -0.63%
ดัชนี FTSE STI ตลาดหุ้นสิงคโปร์เปิดวันนี้ที่ 3,152.80 จุด ลดลง 20.28 จุด, -0.64%
ดัชนี FBMKLCI ตลาดหุ้นมาเลเซียเปิดวันนี้ที่ 1,553.99 จุด ลดลง 8.28 จุด, -0.53%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,848.53 จุด ลดลง 6.65 จุด, -0.08%
ด้าน ปธน.ทรัมป์ กล่าวกับผู้สื่อข่าวที่กรุงลอนดอนเมื่อวานนี้ว่า อาจจะเป็นการดีกว่าที่จะรอจนกระทั่งหลังการเลือกตั้งประธานาธิบดีสหรัฐในปีหน้าสำหรับการบรรลุข้อตกลงการค้ากับจีน พร้อมกับกล่าวว่า เขาไม่มีกำหนดเส้นตายในการบรรลุข้อตกลงการค้า
ขณะเดียวกัน นายวิลเบอร์ รอสส์ รัฐมนตรีพาณิชย์สหรัฐ ยืนยันว่ามาตรการเรียกเก็บภาษีนำเข้าสินค้าจีนรอบใหม่จะมีผลบังคับใช้ในวันที่ 15 ธ.ค.นี้ตามกำหนด นอกเสียจากว่าการเจรจาจะมีความคืบหน้า